24 घंटे में 6 डिग्री गिरा पारा
चाईबासा| चाईबासाऔर आसपास के क्षेत्र में पिछले 24 घंटे में पारा में 5 से 6 डिग्री तक की गिरावट आई है। सबसे ज्यादा गिरावट चाईबासा में दर्ज की गई है। यहां न्यूनतम पारा 14 डिग्री से लुढ़क कर शनिवार को 8.2 डिग्री पहुंच गया है। जबकि गुवा में पारा 6 डिग्री पर पहुंच गया है। पारा गिरने से ठंड में बढ़ोतरी हुई है। हालांकि शनिवार को धूप खिली रही, लेकिन सर्द हवा चलने के कारण लोग परेशान रहे।
लोग सुबह और शाम में अलाव का सहारा लिया। कनकनी से लोग ही घरों से बाहर नहीं निकले। इससे शाम में बाजार में रौनक भी कम रही। वहीं सब्जी मार्केट में खरीदार नजर नहीं आए। ठंड से बचाव के लिए प्रशासन की ओर से अब तक अलाव की व्यवस्था नहीं की गई है। हालांकि सदर अनुमंडल पदाधिकारी द्वारा दो दिन पहले ही रेलवे स्टेशन बस स्टैंड पर जरूरतमंदों के बीच कंबल का वितरण किया गया है। इधर, जैंतगढ़ और आसपास क्षेत्रों में ठंड बढ़ गई है। सर्द हवाओं के चलते रहने से कनकनी बढ़ गई है। हवा दिन भर 6 से 8 किमी की रफ्तार से चल रही है। शाम में 5 से 6 किमी की रफ्तार से हवा चल रही है।
hin_Deva hin_Deva hin_Deva